Ričardas Šveikauskas

**Ričardas Šveikauskas** (g. 1997 m. balandžio 9 d.) – Lietuvos futbolininkas, gynėjas.

## Karjera
### FK Atlantas
Su profesionalo karjerą pradėjo 2014 m., bet Klaipėdos „Atlante“ 2014 m. A lygoje nesužaidė nei vienerių rungtynių. 

2014 m. vasarą buvo paskolintas „Šilutės“ klubui, kuris žaidė Pirmoje lygoje. Joje žaidėjas pasirodė trylikoje susitikimų.

Progą pasireikšti gavo 2015 m., kai tris kartus žaidė A lygos rungtynėse.

### LOSC Lille B
2015 m. antroje pusėje išvyko į Prancūziją, kur atstovavo OSC Lille jaunimo ekipoms.

### FK Palanga
2018 m. atstovavo „Palangos“ klubui. 2018 m. A lygoje sužaidė 25 rungtynes. Pasižymėjo rezultatyviu perdavimu.

Tarp jaunųjų futbolininkų Ričardas Šveikauskas buvo antras pagal sužaistas minutes (2213) A lygoje. 

„Palangos“ klubui uždirbo piniginį prizą pagal „Lietuvos jaunimo integracijos į profesionalų vyrų futbolą“ programos kriterijus.

Po sezono sutartis nebuvo pratęsta.

### FK Riteriai
2019 m. atstovavo „Riterių“  klubui. A lygoje sužaidė 27 rungtynes ir pelnė tris įvarčius.

2020 m. karjerą tęsė „Riterių“ klube. A lygoje sužaidė 13 rungtynių.

### FK Minija
2021 m. pirmoje pusėje žaidė Kretingos „Minijoje“. Pirmoje lygoje sužaidė 12 rungtynių ir pelnė du įvarčius.

### Targu Jiu „Pandurii“
2021 m. vasarą persikėlė į Rumuniją, į Targu Jiu „Pandurii“, kuris rungtyniavo Liga II.

### Gargždų „Banga“
2022 m. liepą persikėlė į „Bangos“ klubą. Debiutavo klube 2022 m. liepos 17 d. A lygos rungtynėse prieš „Džiugą“.

2023 m. sausio 14 d. tapo žinoma, kad pratęsta sutartis su Bangos klubu.

2023 m. birželio 10 d. pelnė įvartį A lygos rungtynėse prieš FA Šiauliai.

### FK „Transinvest“
2024 m. sausio 24 d. tapo žinoma, kad futbolininkas atstovaus Vilniaus rajono FK Transinvest.

2024 m. kovo 3 d. debiutavo A lygos rungtynėse prieš Kauno rajono Hegelmann klubą. Po permainingos kovos pergalę rezultatu 3-2 šventė „Transinvest“ klubas.

2024 m. gegužės 30 d. LFF taurės turnyro aštuntfinalio rungtynėse prieš FK Žalgiris Romualdas Jansonas pelnė pirmąjį rungtynių įvartį ir žalgiriečiai pirmavo, tačiau Ernestas Stočkūnas išlygino rezultatą, o Ričardas Šveikauskas persvėrė rezultatą „Transinvest“ naudai.

2025 m. sausio 9 d. tapo žinoma, kad pratęsta sutartis su klubu. 2026 m. sausio 12 d. paskelbta, kad futbolininkas lieka klube.

## Statistika
; A lygos statistika

Spalvų reikšmės: 
: Ekipa žaidė A lygoje;

## Rinktinės
* Atstovavo Lietuvos jaunimo rinktinėms.
### U-17 rinktinė
* 2013 m. spalio 19 d, žaidė rungtynėse prieš Švedijos U-17 rinktinę. Lietuviai pralaimėjo rezultatu 0:3.
* 2013 m. spalio 21 d, žaidė rungtynėse prieš Italijos U-17 rinktinę. Rezultatas buvo lygus 0:0.
* 2013 m. spalio 24 d, žaidė rungtynėse prieš Ukrainos U-17 rinktinę. Rezultatas buvo lygus 1:1.

### U-19 rinktinė
* 2015 m. lapkričio 10 d, žaidė rungtynėse prieš Graikijos U-19 rinktinę. Lietuviai pralaimėjo rezultatu 0:1.
* 2015 m. lapkričio 12 d, žaidė rungtynėse prieš Portugalijos U-19 rinktinę. Lietuviai pralaimėjo rezultatu 0:5.
* 2015 m. lapkričio 15 d, žaidė rungtynėse prieš Moldovos U-19 rinktinę. Lietuviai nugalėjo varžovus rezultatu 1:0.

### U-21 rinktinė
* 2017 m. spalio 10 d, žaidė rungtynėse prieš Lenkijos U-21 rinktinę. Lietuviai pralaimėjo rezultatu 0:2.
* 2017 m. lapkričio 14 d, žaidė rungtynėse prieš Gruzijos U-21 rinktinę. Lietuviai pralaimėjo rezultatu 0:1.
* 2018 m. kovo 23 d, žaidė rungtynėse prieš Suomijos U-21 rinktinę. Lietuviai pralaimėjo rezultatu 0:2.
* 2018 m. kovo 27 d, žaidė rungtynėse prieš Lenkijos U-21 rinktinę. Lietuviai pralaimėjo rezultatu 0:1.
* 2018 m. gegužės 29 d, žaidė rungtynėse prieš Estijos U-21 rinktinę. Rezultatas buvo lygus 1:1.
* 2018 m. birželio 4 d, žaidė rungtynėse prieš Latvijos U-21 rinktinę. Lietuviai nugalėjo varžovus rezultatu 1:0.
* 2018 m. rugsėjo 7 d, žaidė rungtynėse prieš Gruzijos U-21 rinktinę. Rezultatas buvo lygus 0:0.
* 2018 m. rugsėjo 11 d, žaidė rungtynėse prieš Danijos U-21 rinktinę. Lietuviai pralaimėjo rezultatu 0:2.
* 2018 m. spalio 16 d, žaidė rungtynėse prieš Suomijos U-21 rinktinę. Lietuviai nugalėjo varžovus rezultatu 2:0.
* 2018 m. spalio 12 d, žaidė rungtynėse prieš Farerų salų U-21 rinktinę. Rezultatas buvo lygus 2:2.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive